ལྷར་བསྐྱེད་ནི༔ མདུན་མཁར་འོད་ཕུང་འཁྲིགས་པའི་གཞལ་ཡས་སུ༔ གཞི་དབྱིངས་
ཆོས་སྐུ་རྒྱལ་བ་ཡུམ་ཆེན་མོ༔ རྣམ་རོལ་དུ་མར་ཤར་བའི་སྒྱུ་འཕྲུལ་ལས༔ བཙོ་
མ་གསེར་མདོག་ཞལ་གཅིག་ཕྱག་བཞི་མཿ གསེར་རྡོར་གླེགས་བམ་ས་གནོན་མཉམ་
གཞག་རྒྱ༔ རྡོ་རྗེ་སྐྱིལ་ཀྲུང་ལོངས་སྤྱོད་རྫོགས་སྐུའི་ཆས༔ ཡེ་ཤེས་ལྔ་ལྡན་ཕྱོགས་
ཀུན་ཐ་ལེར་གཟིགས༔ ཀ་དག་ཡེ་གྲོལ་སྣང་བ་ལྷུན་གྱིས་གྲུབ༔ དེ་འོག་རིན་ཆེན་
སེང་ཁྲི་མཛེས་པའི་སྟེང༔ བླ་མ་ཧེ་རུ་ཀ་དཔལ་ཡབ་ཡུམ་ལ༔ བཀའ་བརྒྱུད་བླ་མ་
ཡི་དམ་མཁའ་འགྲོའི་ཚོགས༔ འཁོར་གྱིས་བསྐོར་ཞིང་ཐུགས་རྗེས་བདག་ལ་གཟིགསཿ
ན་མོ གཏན་གྱི་སྐྱབས་གནས་བླ་མ་ཡུམ་ཆེན་ལ༔ གསོལ་བ་འདེབས་སོ་བདག་
རྒྱུད་བྱིན་གྱིས་རློབས༔ བདག་ཏུ་འཛིན་པ་རང་སར་གྲོལ་ནས་ཀྱངཿ ཡེ་ཤེས་ལྔ་
ལྡན་ཆོས་སྐུ་ཐོབ་པར་ཤོག༔ མོས་གུས་རྩེ་གཅིག་གསོལ་བཏབ་ཅིང༔ ཡེ་གྲོལ་གཤིས་ཀྱི་ངང་ཉིད་དུཿ
56

ཐུགས་ཐིག་འཛིན་པ་རང་གྲོལ། ཁ༽
གསོལ་འདེབས་བསྙེན་པ་འདི་ལ་འབད༔ ཏདྱ་ཐཱ༔ ཨོཾ་ག་ཏེ་ག་ཏེ་པཱ་ར་ག་ཏེ་པཱ་ར་སཾ་ག་ཏེ་བོ་དྷི་
་ཧཿ ཅི་ནུས་བཟླས་ཤིངཿ བླ་མ་ཡབ་ཡུམ་ཐུགས་ཀ་ནསཿ འོད་ཟེར་བ་ཐག་འཛིང་བཞིན་འཕྲོས༔ རང་ལུས་
བག་ཆགས་འཛིན་སྟངས་དང༔ ཤ་ཁྲག་གདོས་བཅས་མངོན་ཞེན་སྦྱངས༔ རྟོག་ཚོགས་སྣ་ཚོགས་འཕྲོ་སད་ཕྱིརཿ
ཕཊ༔ ཨ་འཐས་འཁྲུལ་སྣང་རྨི་ལམ་སད་པ་བཞིན༔ རང་རིག་མ་བཅོས་རྗེ་བཙུན་
ཁྲོས་མ་ནགཿ མཐིང་གསལ་ཞལ་གཅིག་ཕྱག་གཉིས་ཁྲོ་མོའི་ཉམས༔ ཞི་ཆགས་
སྤྱན་གསུམ་སྡང་མིག་སྲིད་གསུམ་གཟིགས༔ ཞལ་གདངས་ལྗགས་འདྲིལ་མཆེ་བ་
དུང་ལྟར་གཙིགསཿ༔ ཕྱག་གཡས་མི་ལྤགས་གཡང་གཞི་ཕྱར་ཞིང་རྡེབས༔ གཡོན་
པའི་མི་རྐང་གླིང་བུས་རང་སྒྲ་སྒྲོགཿ རུས་པའི་རྒྱན་དྲུག་མི་མགོ་སྙིང་ཕྲེང་བརྒྱནཿ༔
པདྨ་ཉི་མ་རོ་ཡི་གདན་སྟེང་དུ༔ ཞབས་གཉིས་དཔའ་མོ་རོལ་བའི་སྟབས་སུ་འགྱིངསཿ
སྤྱི་གཙུག་ཕག་ཞལ་ངུར་སྒྲ་སྒྲོག་པ་ཡིས༔ འདོད་ཁམས་གཟུགས་ཁམས་གཟུགས་
མེད་ཁམས་རྣམས་གཡོ༔ ཤར་ཕྱོགས་བདེ་ཆེན་དཀར་མོ་འཛུམ་པའི་ཞལ༔ ལྷོ་རུ་
སེར་མོ་དོན་གྲུབ་ཞི་མ་ཁྲོ༔ ནུབ་ཕྱོགས་དམར་མོ་སྒྲ་སྒྲོག་ཆགས་པའི་ཉམས༔ བྱང་
ཕྱོགས་སྣ་ཚོགས་མཐར་ཕྱིན་ལྗང་མོ་ཁྲོ༔ ཆ་ལུགས་གཙོ་མོ་དང་མཚུངས་ལས་བཞིའི་
བརྒྱན༔ མདའ་དར་རིན་ཆེན་ལྕགས་ཀྱུ་གྲི་གུག་གཡས༔ གཡོན་པས་བྷནྡྷ་འཛིན་
ཅིང་གར་སྟབས་འགྱིངས༔ རང་མདོག་རིགས་མཐུན་ཌཱཀྐི་འབུམ་རེས་བསྐོར༔ ཆོས་
ཉིད་དྲག་པོའི་རང་སྒྲ་འབྲུག་ལྟར་སྒྲོགས༔ ཡེ་ཤེས་དམ་ཚིག་ཤ་ཟ་འཇིག་རྟེན་གྱི
མ་མོ་མཁའ་འགྲོ་སྲུང་མ་དམ་ཅན་སྡེ༔ དཀར་ཕྱོགས་དྲེགས་པ་སྡེ་བརྒྱད་མཐུ་ལྡན་
ཚོགས༔ སྲིད་པའི་རྩེ་མན་དམྱལ་བའི་གཏིང་རུམ་ཡན༔ ཁམས་གསུམ་རིགས་
57

མདོ་མཁྱེན་བརྩེའི་གསུང་འབུམ།
དྲུག་གཟུགས་ཅན་གཟུགས་མེད་ཀུན༔ དབང་སྡུད་ཟིལ་གྱིས་གནོན་པའི་སྟོབས་
རྩལ་ལྡན༔ ལྷ་དང་རང་རིག་དབྱེར་མེད་གསལ་སྣང་ཆེ༔ ཡེ་ནས་རང་བྱུང་རང་
ཤར་ཆེན་པོར་གྲུབ༔ དབྱེར་མེད་དུ་མ་རོ་གཅིག་ཆེན་པོའི་ངང༔ ཕཊཿ གཙོ་མོའི་
ཐུགས་ཀར་ཉི་དཀྱིལ་དགའ་འཁྱིལ་དབུས༔ བཾ་ཡིག་མཐིང་གའི་མཐའ་སྐོར་སྔགས་
ཕྲེང་བསྐོར༔ འོད་འཕྲོས་རྒྱལ་བ་མཆོད་ཅིང་བྱིན་རླབས་བསྡུས༔ སླར་འཕྲོས་འགྲོ་
དྲུག་ལས་ཉོན་བག་ཆགས་སྦྱངས༔ དག་ཞིང་དཔའ་བོ་རྣལ་འབྱོར་མར་བསྒྱུར་ཅིང༔
གཟུགས་སྣང་ལྷར་གསལ་སྒྲ་སྒྲགས་སྔགས་ཀྱི་སྒྲ༔ མ་རིག་འཁྲུལ་རྟོག་རིག་པ་ཡེ་
ཤེས་ཀློངཿ འཁོར་འདས་མཉམ་ཉིད་ཁྱབ་བརྡལ་ངང་དུ་བཟླ བསྙེན་སྒྲུབ་ནི། ༀ་བཛྲ་
བྷ་ར་ཧི་ཀྲོ་ཏི་ཀཱ་ལི་ཧ་རི་ནི་ས་ཨཱ་ཝེ་ཤ་ཡ་སརྦ་ཀརྨ་ཧཱུྃ་ཕཊཿ༔ རྩེ་གཅིག་བཟླ་ཞིང་རིག་པ་
གཞུར་ལ་དྲངས༔ གང་ཤར་རང་གྲོལ་ཆེན་པོའི་ཉམས་ལེན་སྐྱོང༔ རིགས་བཞིའི་ཐུགས་ཀར་ཧ་རི་ནི་
སས་མཚན༔ གཙོ་མོའི་ཐུགས་ཀའི་སྔགས་ཕྲེང་གཡོན་དུ་འཁོར༔ རིགས་བཞི་འཁོར་
བཅས་འཁོར་བའི་སྟོབས་ཤུགས་ཀྱིས༔ ཁམས་གསུམ་རིགས་དྲུག་སེམས་ཅན་རླུང་
ལྟར་འཁོར༔ དངངས་སྐྲག་འདར་བརྒྱལ་དབང་བསྡུས་ཟིལ་གྱིས་གནོནཿ སྲོག་
སྙིང་སྐྱུག་ཕུལ་ཁས་བླངས་བྲོ་བོར་ཏེ༔ ཡེ་ཤེས་ལས་དང་མཁའ་འགྲོས་དངོས་གྲུབ་
ཕུལ ལས་བཞི་ལྷུན་གྲུབ་སྲིད་གསུམ་སྲོག་དབང་བསྒྱུར༔ བསྒྲུབ་སྔགས་དྲག་ཏུ་བཟླ་ཞིང་
་
བརྟུལ་ཞུགས་སྐྱོང༔ རོ་སྙོམས་སྣང་བ་གཏད་མེད་ཆེན་པོར་བཏང༔ བསྐྱེད་རིམ་དམིགས་པའི་འཁྲུལ་འཁོར་གསལ་
སྣང་ཐོན༔ དངོས་ཉམས་རྨི་ལམ་རྟགས་མཚན་མཐོང་བའི་ཚེ༔ རྫོགས་རིམ་ནམ་མཁའ་ལྟ་བུའི་ཏིང་འཛིན་ནི༔ ལྷ་
འདྲེ་གཉིས་རྟོག་གཟུང་འཛིན་དབྱིངས་སུ་གཏོར༔ ཕཊ༔ རང་བྱུང་ཡེ་ཤེས་ཤེས་པ་རང་ཐོག་ལྷོད༔ ཅིར་ཡང་མི་
58

ཐུགས་ཐིག་འཛིན་པ་རང་གྲོལ།
དམིགས་རྒྱ་ཆད་ཕྱོགས་ལྷུང་བྲལ༔ རྣམ་རྟོག་གྱ་གྱུའི་དགག་སྒྲུབ་ཞེན་པ་ལྷོད༔ སྤྲོས་བྲལ་ནམ་མཁའ་ལྟ་བུའི་ཉམས་
ལེན་གནད༔ མ་བཅོས་རང་བྱུང་ཡེ་ཤེས་ཀྱི ཨཱཿགནད་ཀྱི་ངོ་སྤྲོད་སྙན་རྒྱུད་ཞལ་ལས་ཤེས༔ མཆན། རང་ལུས་
འཛིན་ཞེན་ཞིག་ཚེ་གཉན་འབོད་ནི༔ ཕཊ༔ ཅེས་ལྟ་བའི་ངར་མདངས་ཤུགས་བསྐྱེད་ལ༔ རང་ཉིད་ཁྲོས་མ་
ནག་མོའི་ཐུགས་ཀ་ནས་ལས་བྱེད་ཀྱི་མཁའ་འགྲོ་མ་གཡང་གཞི་ཐོ་བ་ལྕགས་ཀྱུ་
ཞགས་པ་ལྕགས་སྒྲོག་དྲིལ་བུ་ཐོགས་པའི་མཁའ་འགྲོ་མ་དཔག་ཏུ་མེད་པ་འཕྲོས་
པས་སྲིད་གསུམ་གྱི་གཟུགས་ཅན་གཟུགས་མེད་སྡེ་བརྒྱད་འབྱུང་པོ་མ་རུངས་པའི་
ཚོགས་དང་བཅས་པ་རྣམས་རང་དབང་མེད་པར་ཤོག་སྐྱ་རླུང་གིས་དེད་པ་བཞིན་
དུ་བཀུག་པར་བསམ༔ ཕཊ༔ ཉོན་ཅིག༔ རྐང་དུང་དྲག་ཐུང་གཉིས་ཀྱི་མཐར༔ སྲིད་རྩེ་ནས་མནར་
མེད་ཡན་ཆོད་འདུས་ཤིག༔ དལ་ལ་རིང་བ༔ མྱུར་དུ་འདུས་ཤིག༔ དྲག་ཅིང་དལ་བ༔ བཀའ་
ལས་མ་འདའ་ཞིག༔ རྔམ་ཞིང་ཐུང་བ༔ དམ་ལས་མ་འདའ་ཞིག༔ རྔམ་ཞིང་འགྱུར་བ༔ བྱང་
ཆུབ་ཀྱི་སེམས་དང་ལྡན་པར་གྱུར་ཅིག༔ དལ་འཇམ་འཁྱུག་པ༔ ཀྱཻ༔ མཐོ་སྲིད་པའི་རྩེ་མོ་
མན་ཆད༔ དམའ་ན་རག་དམྱལ་ཁམས་ཡན་ཆོད་ན་གནས་པའི་གཟུགས་ཅན་དང་
གཟུགས་མེད༔ དཀར་པོ་ལྷ་ཡི་སྡེ་ཚོགསཿ སེར་པོ་གཉན་གྱི་སྡེ་ཚོགསཿ དམར་
པོ་བཙན་གྱི་སྡེ་ཚོགས༔ ལྗང་གུ་ས་བདག་གི་སྡེ་ཚོགས༔ སྔོན་པོ་ཀླུ་ཡི་སྡེ༔ ནག་
པོ་བདུད་ཀྱི༴ ཁྲ་བོ་གཟའ་ཡི༴ རཀྴ་སྲིན་པོའི༴ ཕོ་མོ་མ་ནིང་གི་སྡེ༴ དམུ་དང་
ཐེའུ་རང་གི༴ ཕྲ་མེན་མ་མོའི༴ འཇིག་རྟེན་མཁའ་འགྲོའི༴ ཤ་ཟ་མཁའ་འགྲོའི༴
མཐུ་ལྡན་དྲེགས་པའི༴ སྡེ་བརྒྱད་འབྱུང་པོའི་སྡེ་ཚོགས༔ འཁོར་དང་བཅས་པ་སྐད་
ཅིག་རང་དབང་མེད་པར་འདིར་ཤོག་འདིར་འདུས་ཤིག༔ ཕཊ༔ གཞན་ཡང་རྒྱལ་
59

མདོ་མཁྱེན་བརྩེའི་གསུང་འབུམ།
པོ་བེ་ཧར་མན་ཆད༔ སེར་གཟུགས་ཁ་འཁྱམས་ཡན་ཆད༔ ཕོ་གདོན་རྒྱལ་པོའི་སྡེ་
ཚོགས༔ དཔལ་ལྡན་ལྷ་མོ་མན་ཆད༔ གྲོང་རྒྱུག་འདྲེ་མོ་ཡན་ཆད༔ མོ་གདོན་
བསེན་མོའི་རིགས་གྱུར༔ དགའ་བོ་འཇོག་པོ་མན་ཆད༔ སྦལ་སྦྲུལ་སྡོམ་སྡིག་ཡན་
ཆད༔ ཀླུ་གདོན་འཛིན་མའི་རིགས་གྱུར༔ ཐེ་སེ་རྒྱལ་པོ་མན་ཆདཿ ས་འབུ་ཐབ་
འདྲེ་ཡན་ཆད༔ གཉན་རིགས་ས་བདག་རིགས་གྱུར༔ བྱ་མགོ་ལྟེ་ཕུར་མན་ཆདཿ
ར་མགོ་རྐང་གཅིག་ཡན་ཆད༔ བཀའ་འགལ་དམ་སྲིའི་རིགས་གྱུར༔ རོལ་པ་རྐྱ་
བདུན་མན་ཆད༔ དམར་བཙན་ཁྲ་མགོ་ཡན་ཆད༔ སྲོག་གཅོད་བཙན་གྱི་སྡེ་ཚོགས༔
གནས་ཉུལ་མཁའ་འགྲོ་མན་ཆད༔ རིགས་བཞིའི་མི་མོ་ཡན་ཆད༔ འཇིག་རྟེན་མཁའ་
འགྲོའི་རིགས་གྱུར༔ གཟའ་བདུད་མགོ་དགུ་མན་ཆད༔ དུས་འཛིན་ལག་མང་ཡན་
ཆད༔ འཇིག་རྟེན་དབང་བསྒྱུར་སྡེ་ཚོགས༔ ནམ་མཁའི་ལྷ་མོ་མན་ཆད༔ ལྟོ་འཕྱེ་
ཆེན་པོ་ཡན་ཆད༔ འབྱུང་བར་དབང་བའི་རིགས་གྱུར༔ དཔལ་མགོན་སྡེ་ལྔ་མན་
ཆདཿ དུག་མགོ་རོ་གཟན་ཡན་ཆད༔ མགོན་པོ་ཕོ་རྒྱུད་ཀྱི་རིགས་གྱུརཿ སྔགས་
ཀྱི་སྲུང་མ་མན་ཆད༔ ལྷ་མོ་དུས་འཛིན་ཡན་ཆད༔ མོ་རྒྱུད་ལྷ་མོའི་རིགས་གྱུར༔ ཤ་
ཟ་མཆེད་བདུན་མན་ཆད༔ ས་སྲིན་འབྱུང་པོ་ཡན་ཆད༔ ཤ་ཟ་ཁྲག་འཐུང་རིགས་
གྱུར༔ རྗེས་འབྲང་སྤྲུལ་པ་ཡང་སྤྲུལ་དང་བཅས་པ་ཐམས་ཅད་འདིར་ཤོག་འདིར་
འདུས་ཤིག༔ ཕཊ༔ གཞན་ཡང་སྐྱེ་མཆེད་མུ་བཞི་མན་ཆད༔ སུམ་ཅུ་རྩ་གསུམ་
ཡན་ཆད༔ ལྷའི་རིགས་སུ་གཏོགས་པ༔ སེམས་དཔའ་ཆེན་པོ་མན་ཆད༔ མངལ་
འཛིན་རྣམ་ཤེས་ཡན་ཆད༔ མིའི་རིགས་སུ་གཏོགས་པ༔ ཐག་བཟང་དེད་དཔོན་
60

ཐུགས་ཐིག་འཛིན་པ་རང་གྲོལ།
མན་ཆད༔ ཕྲག་དོག་ས་འཛིན་ཡན་ཆད༔ ལྷ་མིན་གྱི་རིགས་སུ་གཏོགས་པཿ སེང་
གེ་རབ་བརྟན་མན་ཆདཿ༔ སྲིན་བུ་པདྨ་ཡན་ཆདཿ དུད་འགྲོའི་རིགས་སུ་གཏོགས་
པ༔ ཁ་འབར་རྒྱལ་མོ་མན་ཆད༔ ཁ་མེད་ལུས་དུམ་ཡན་ཆདཿ༔ ཡི་དྭགས་ཀྱི་རིགས༴
མཐུ་ཆེན་སྡེ་བདུན་མན་ཆད༔ བྱུར་འདྲེ་ཕྲན་བུ་ཡན་ཆད་མཁར་རྒྱུའི་རིགས༴ ཆོས་
ཀྱི་རྒྱལ་པོ་མན་ཆད༔ ཡུལ་གནས་རྣམ་ཤེས་ཡན་ཆད་དམྱལ་བའི་རིགས༴ ལུས་
སྐྱེད་ཕ་མ་མན་བཟུང༔ གནོད་སེམས་ཕྲན་བུ་ཡན་བཟུང་ལན་ཆགས་ཀྱི་རིགས་སུ་
གཏོགས་པ་ཐམས་ཅད་སྐད་ཅིག་རང་དབང་མེད་པར་འདིར་ཤོག་འདིར་འདུས་
ཤིག༔ ཕཊཿ གཞན་ཡང་རྣལ་འབྱོར་པ་བདག་ཅག་ལ་དོ་བསྡོ་ཞིང་ཕོད་བཙུགས་
པར་བྱེད་པའི་སྡང་བྱེད་ཀྱི་དགྲ༔ གནོད་བྱེད་ཀྱི་བགེགས༔ བར་ཆད་ཀྱི་རྐྱེནཿ
ལེན་གྱི་བདུདཿ༔ ཟ་འདྲེ་ཤི་གཤེད་སྲོག་གཅོད་དབུགས་ལེན་ཚེ་ལེན་མདངས་འཕྲོག་
གསོན་བདུད་གཤིན་ལྕགས༔ བདག་འཛིན་རྣམ་རྟོག་ལས་གྱུར་པའི་ལྷ་འདྲེ༔ རེ་
དོགས་ཆགས་སྡང་ལས་གྱུར་པའི་སྣང་གཟུགས༔ ངར་འཛིན་ཤེས་བྱ་ལས་གྱུར་པའི་
ཚེ་
ཕན་གནོད་དུ་མངོན་པར་འདུ་ཤེས་པའི་སྲིད་གསུམ་གཟུགས་ཅན་གཟུགས་མེད་
ཐམས་ཅད་སྐད་ཅིག་རང་དབང་མེད་པར་འདིར་ཤོག་འདིར་འདུས་ཤིགཿ ཕཊཿ
ཐམས་ཅད་རང་དབང་མེད་པར་འདུས༔ ལྷ་མི་ཁྲོམ་ཚོགས་ཇི་བཞིན་དུཿ༔ ས་གཞིའི་རྡུལ་ལྟར་འཁྲིགས་པར་བསམ༔
མི་རྐང་གླིང་བུ་ལན་གསུམ་འབུད༔ སྙིང་རྗེ་བྱང་ཆུབ་སེམས་ལྡན་པས༔ ལྟ་བའི་ངར་དང་མ་བྲལ་བྱ༔ དེ་ནས་ཁྲོས་མ་
ནག་མོ་ཡི དབང་སྡུད་ཟིལ་གནོན་ཆེན་མོ་ནི༔ ཕཊ༔ ཅེས་བདག་འཛིན་དབྱིངས་སུ་གཅོད༔ མ་ཡུམ་ཆེན་
ཐུགས་ལས་སྤྲུལ་པའི་སྲས༔ མ་གཅིག་རྡོ་རྗེ་རྣལ་འབྱོར་མཿ བདེ་ཆེན་དབྱིངས་ཀྱི་
61

མདོ་མཁྱེན་བརྩེའི་གསུང་འབུམ།
ཌཱཀྐི་མཿ ཁྲོས་མ་ནག་མོ་སྤྱན་འདྲེན་ནོ༔ མ་གནས་འདི་ཨོ་རྒྱན་མཁའ་འགྲོའི་གླིངཿ
སྤྲིན་ནག་འདུས་པའི་གནས་མཆོག་སྟེ༔ ཨུ་ཙ་ལ་ཡི་དུར་ཁྲོད་འཇིགས༔ རི་བོ་ཐམས་
ཅད་ཀེང་རུས་རི རྩི་ཤིང་ཐམས་ཅད་མཚོན་ཆར་གཟེངས༔ ཆུ་མིག་ཐམས་ཅད་
ཁྲག་རྣག་རྒྱུནཿ སྒྲ་སྐད་ཐམས་ཅད་མཁའ་འགྲོའི་བརྡ༔ འབྱུང་ལྔའི་རང་སྒྲ་རྒྱོབ་
སོད་སྒྲོགཿ དུས་གསུམ་སངས་རྒྱས་ཡ་ང་ཞིང༔ ཁྲོ་བཅུ་རྒྱུ་བར་མི་ནུས་ཤིང༔ ཕྱག་
ན་རྡོ་རྗེ་འཇིགས་པའི་གནས༔ རྩུབ་འགྱུར་འཇིགས་པའི་གཞལ་ཡས་ནསཿ མ་
གཅིག་རྡོ་རྗེ་རྣལ་འབྱོར་མཿ ཁྲོས་མ་ནག་མོ་དེ་ན་བཞུགས༔ སྐུ་སྤྲུལ་བདེ་ཆེན་
དཀར་མོ་དང༔ ཡོན་ཏན་སེར་མོ་དོན་གྲུབ་མཿ གསུང་སྤྲུལ་དམར་མོ་སྒྲ་སྒྲོག་མ
ཕྲིན་ལས་སྣ་ཚོགས་མཐར་ཕྱིན་བཅས༔ རང་རང་རིགས་ཀྱི་འབུམ་ཕྲག་འཁོརཿ༔
གུས་པའི་ཡིད་ཀྱིས་གསོལ་འདེབས་ཤིང༔ གདུང་བའི་ང་རོས་སྤྱན་འདྲེན་ནོ༔ མ་
ཐུགས་རྗེས་གཟིགས་ལ་གཤེགས་སུ་གསོལ༔ མ་ཁྲོས་མ་ནག་མོ་བྱོན་པའི་ཚེ༔ ཆོས་
ཉིད་ལྟ་བའི་ཉམས་ལྡན་ཞིང༔ ཡེ་ཤེས་ལྔ་ཡི་ཐུགས་རྗེ་འཕྲོ༔ བྱིན་རླབས་དངོས་
གྲུབ་ཆར་རྒྱུན་འབེབས༔ ཉོན་མོངས་དུག་ལྔ་རང་སར་གྲོལ༔ ཤེས་སྒྲིབ་གཟུང་
འཛིན་དབྱིངས་སུ་གཅོདཿ༔ མ་དག་འཁྲུལ་པའི་འཛིན་ཞེན་ཞིག༔ ལྷ་དང་འདྲེར་
འཛིན་རྟོག་ངན་གྲོལ༔ བདེ་སྟོང་མཉམ་ཉིད་ལྷང་ངེ་བ༔ མ་ཁྱེད་རང་ལྟ་བུར་བྱིན་
གྱིས་རློབསཿ འཛིན་ཞེན་སེམས་ཀྱི་ཆོ་འཕྲུལ་ལས༔ སྣང་ཞིང་སྲིད་པའི་ལྷ་འདྲེའི་
གཟུགས༔ སྲིད་གསུམ་གཟུགས་ཅན་གཟུགས་མེད་ཀུན༔ གནས་གདོན་ལུས་
གདོན་གཙོ་བྱས་པའི༔ འདིར་གནས་སྣང་སྲིད་ལྷ་འདྲེའི་ཚོགས༔ དབང་དུ་སྡུས་ལ་
62

ཐུགས་ཐིག་འཛིན་པ་རང་གྲོལ།
ཞནཿ
ཟིལ་གྱིས་གནོན༔ མ་ཁྲོས་མ་ནག་མོས་དབང་སྡུད་ཚེ༔ ཕྱག་གཡས་མི་ལྤགས་
གཡང་གཞི་ནི ཁྲག་དང་རྣག་གི་ཆར་རྒྱུན་འབེབསཿ དུག་རླངས་མཚོན་གྱི་འོད་
ཟེར་འཕྲོས༔ ནམ་མཁའི་ཁམས་སུ་གཡུགས་པའི་ཚེ༔ སྟེང་གདོན་མ་ལུས་ཆམ་ལ་
འབེབས༔ བར་སྣང་ཁམས་སུ་གཡུགས་པའི་ཚེ༔ བར་གདོན་འབྱུང་པོའི་དམྱལ་
ཐག་གཅོད༔ དབང་ཆེན་གཞི་ལ་བརྡབ་པ་ཡིས༔ འོག་གདོན་འབྱུང་པོ་རྡུལ་དུ་རློགཿ
སྲིད་གསུམ་གནས་སུ་གཡུགས་པ་ཡིས༔ གཟུགས་ཅན་གཟུགས་མེད་དྲན་མེད་
བརྒྱལ༔ མ་དབང་སྡུད་མཁའ་འགྲོ་མཐུ་མ་ཆུང༔ མི་ལྤགས་གཡང་གཞི་རྩལ་མ་
ནཿ ལས་བྱེད་མཁའ་འགྲོ་བང་མ་བུལ༔ དབ